Document ID: /roh_data/filtered/fineweb-2-filterrobots_roh.jsonl.gz/6664

Arizona, Ohio u la Florida. Votants da quests e 35 ulteriurs stadis federativs pon far diever dal «Early Voting». E tenor la davos elecziun dal president l’onn 2012 vegn quai era fatg. Là aveva numnadamain radund in terz da tut las votantas e votants fatg diever dal «Early Voting».
Influenza sin resultat final dals 8 da november
La votaziun anticipada pudess avair in’influenza sin l’elecziun finala, perquai che las partidas pon sa drizzar tenor retschertgas ch'ellas fan en quests stadis cun «Early Voting». Tenor las ultimas retschertgas è la cursa per la Chas’Alva tranter la democrata Hillary Clinton ed il republican Donald Trump piz a cup.
Radund 200 milliuns persunas han il dretg da votar en ils Stadis Unids.
RR Novitads 11:00